Հեփեստոսի տաճար

300px|մինի|Հեփեստոսի տաճարը
300px|մինի|Դորիական սյունաշար
300px|մինի|Քանդակազարդ ճակտոն
300px|մինի|Հոնիական ծոփոր
300px|մինի|Տաճարի հարավային ճակատը
**Հեփեստոսի տաճար** կամ **Հեփեստեոն** (հուն՝.  *Ναός Ηφαίστου*) - տաճար հին Աթենքում՝ աթենական ագորայի արևմտյան մասում, Ագորայոս կոլոնոս բլրի գագաթին։ Ագորայում լավագույնս պահպանված շինությունն է։ Նախկինում անվանել են նաև Թեսեոն (հուն՝. Θήσειον)՝ սխալմամբ ենթադրելով, թե Կիմոնը հենց այս տաճարում է ամփոփել Թեսևսի՝ իր կողմից տեղափոխված աճյունը.:

## Պատմություն
Հնագիտական պեղումները վերջնականապես հաստատել են, որ որ այս տաճարը իսկապես Հեփեստեոնն է և ոչ թե Թեսևսի, Արեսի ու Հերակլեսի պաշտամունքի սրբավայրը, ինչպես կարծում էին նախկինում։ Տաճարը կառուցվել է դորիական ճարտարապետական օրդերի կանոններով, մեր թվականությունից առաջ 460-420 թվականներին։ Հայտնի չէ, թե ով է եղել ճարտարապետը. մասնագետները ենթադրում են, որ դա այն նույն արվեստագետն է, ով կառուցել է Սունիոն հրվանդանում գտնվող տաճարը, Արես աստծուն նվիրված տաճարը ագորայում, ինչպես նաև՝ Նեմեսիս աստվածուհու տաճարը Ռամնունտում։
Տաճարն ունեցել է պրոնաոս (նախագավթի դեր կտարող կից կառույց), օպիստոդոմ (տաճարի կենտրոնական մասից՝ աղոթասրահից պատով առանձնացված ետնամաս)՝ դիստիլոսի տիպի։ Իր արտաքին տեսքով եղել է պերիպտերոս (հին հուն՝. *περίπτερος*՝ շրջանաթև), այսինքն՝ սյունաշարերով շրջանակված կառույց (5,88 մ բարձրությամբ 6x13 սյուներով)։ Տաճարն ինքը Պենդելիկոն սարի մարմարից է, քանդակները՝ պարոսյան մարմարից։ Երկարությունը 31,77 մետր է, լայնությունը՝ 13,72 մետր։ Դորիական սյուների երկու շարքերը՝ դասվորվելով П տառի տեսքով, տաճարի ներսում ստեղծել են երեք աղոթասրահ։ Ճանապարհորդ Պավսանիասի վկայությամբ՝ տաճարի խորքում կանգնեցված են եղել Հեփեստոսի և արհեստների հովանավոր Աթենաս Էրգանայի (Աշխատավորուհու) բրոնզե արձանները, որոնք կերտվել են մ. թ. ա. 421-415 թվականներին, ամենայն հավանականությամբ՝ քանդակագործ Ալկամենեսի կողմից։ Արևելյան կողմի մետոպների (մետոպը ծոփորի՝ ֆրիզի մասերից է) վրա պատկերված են Հերակլեսի տասներկու սխրանքներից ինը, հարավային և հյուսիսային կողմերին՝  Թեսևսի չորս սխրանքները, ինչի պատճառով էլ ժողովուրդը տաճարը Թեսեոն է անվանել։ Ծոփորը անցնում է պրոնաոսի և օպիստոդոմի վրայով։ Պրոնաոսի ծոփորի վրա պատկերված է օլիմպիական վեց աստվածների ներկայությամբ Թեսևսի տարած հաղթանակը պալլանտիդների՝ Պալլանտոսի հիսուն որդիների նկատմամբ, ովքեր թագավորական գահի էին հավակնում Աթենքում; Իսկ օպիստոդոմի ծոփորին պատկերված է կենտավրոմաքիա՝ կենտավրոսների մարտ։ Հյուսիսային ճակտոնի քանդակները նույնպես կենտավրոմաքիա են պատկերում, իսկ արևելյան ճակտոնինը՝ Հերակլեսի համբարձումը Օլիմպոս և Աթենասի ծնունդը։ Պեղումների ժամանակ հայտնաբերվել են կանանց քանդակների («Էֆեդրիզմոս» և «Ներեիդ» պայմանական անվանումներով) բեկորներ, որոնք ներկայումս պահվում են ագորայի թանգարանում։

Պեղումների արդյունքում բացահայտվել է նաև, որ հելլենիստական դարաշրջանում տաճարի մոտ ծաղկամաններով բույսեր են դրված եղել։
 
Մեր թվականության 7-րդ դարում հեթանոսական այս տաճարը վերածվել է Սուրբ Գեորգի Ակամասի եկեղեցու։ 18-րդ դարում դրան կից գերեզմանատանը թաղել են Աթենքում մահացած բողոքականներին։ 1834 թվականին, երբ Հունաստանն անկախություն է նվաճել՝ ազատվելով թուրքական լծից, այս տաճարում են հանդիսավոր կերպով դիմավորել Օտտոն Առաջին թագավորին, ում կարգադրությամբ հետագայում այստեղ են տեղափոխել հնագիտական ազգային թանգարանն իր ողջ ցուցադրանյութով։ Թանգարանն այստեղ գործել է մինչև 1930-ական թվականները, երբ դասական հետազոտությունների ամերիկյան դպրոցը (ASCSA) ձեռնամուխ է եղել Աթենքի ագորայում պեղումների իրականացմանը։ 1972-1975 թվականներին ASCSA-ն աշխատանքներ է տարել Հեփեստեոնի վերակազմության ու կոնսերվացման ուղղությամբ։ 1978 թվականին վերականգնվել է տաճարի տանիքը.:

## Տես նաև
*Հին Հունաստանի ճարտարապետություն

## Գրականություն
*English garden (1795) Söderfors, Sweden
*Dundalk Courthouse (1813), Dundalk, Ireland
*Cruciani, C. 1998. *I Modelli del Moderato*. Naples.
*Dinsmoor, W. 1941. "Observations on the Hephaisteion", *Hesperia Supplements V*. Baltimore.
*
*
*

*"The Temple of Hephaestus" by Leo Masuda Architectonic Research Office
* Bruno Sauer: *Das sogenannte Theseion und sein plastischer Schmuck*. 1899.
* William B. Dinsmoor: *Observations on the Hephaisteion*. Hesperia Supplementum Bd. 5, 1941.
* Homer A. Thompson: *The Pedimental Sculpture of the Hephaisteion*. In: *Hesperia*. Bd. 18, 1949, S. 23 ff.
* Semni Papaspyridi-Karusu: *Alkamenes und das Hephaisteion*, en: *Mitteilungen des Deutschen Archäologischen Instituts, Abteilung Athen*. Bd. 69/70, 1954/55, S. 67ff.
* Richard E. Wycherley: *Literary and Epigraphical Testimonia*. The Athenian Agora Bd. 3, 1957, S. 98 ff. Nr. 281–295
* Homer A. Thompson: *The Sculptural Adornment of the Hephaisteion*, en: *American Journal of Archeology*. Bd. 66, 1962, S. 339 ff.
* Charles H. Morgan: *The Sculptures of the Hephaisteion I: The Metopes*, en: *Hesperia*. d. 31, 1962, S. 210–220 Taf. 71–76.
* Charles H. Morgan: *The Sculptures of the Hephaisteion II: The Friezes*, en: *Hesperia*. Bd. 31, 1962, S. 221 ff. Taf. 77–84.
* Charles H. Morgan: *The Sculptures of the Hephaisteion III: The Pediments, Akroteria and Cult Images*, en: *Hesperia*. Bd. 32, 1963, 91ff. Taf. 33–35.
* John Travlos: *Bildlexikon zur Topographie des antiken Athen*. 1971, S. 261 ff. Abb. 335 ff.
* Homer A. Thompson – Richard E. Wycherley: *The Agora of Athens. The History, Shape and Uses of an ancient City Center*. The Athenian Agora Bd. 14, 1972, 140 ff.
* Inscriptiones Graecae I³ 1, 1981, 456 ff. Nr. 472
* José Dörig: *La frise est de l’Héphaisteion*. Zabern, Mainz 1985. 
* Haritini Kotsidou: *Zum baupolitischen Hintergrund des Hephaistostempels auf der Athener Agora*. In: *Hephaistos*. Bd 13, 1995, S. 93 ff.
* Karl Reber: *Das Hephaisteion in Athen – Ein Monument für die Demokratie*, en: *Jahrbuch des Deutschen Archäologischen Instituts*. Bd. 113, 1998, S. 31–48.
* Jan de Waele: *Der klassische Tempel in Athen: Hephaisteion und Poseidontempel*, en: *Bulletin Antieke Beschaving*'. Bd. 73, 1998, S. 83–94.

## Ծանոթագրություններ

## Արտաքին հղումներ
*High-resolution 360° Panorama of the Temple of Hephaestus | Art Atlas
* Hefestión
* Photos anciennes , université d'Erlangen
*  Recherches historiques grecques , Leo Masuda Architectonic Research Office

Կատեգորիա:Աթենքի շենքեր և կառույցներ
Կատեգորիա:Հին Հունաստանի ճարտարապետություն